### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF**

Hvad vil vi gerne opnå? Hvorfor stilles forslaget?

Når mennesker af den ene eller anden årsag befinder sig på et af kommunes bosteder, har vi som kommune en forpligtelse til at skabe nogle gode rammer og vilkår for disse. Det er ingen hemmelighed, at der på mange af kommunes bosteder er stoffer og hvor det sågar er helt legitimt at indtage disse, såfremt de indtages i borgerens egen lejlighed.

I Dansk Folkeparti mener vi, at det er essentielt at sørge for at der er trygge rammer at søge til, for de der ikke er misbrugere. Den gruppe menneske der ender på bosteder er sårbare. De søger at være en del af et fællesskab, og hvis stoffer er omdrejningspunktet for dette, vil mange ty til dette middel og i værste scenarie ende i et misbrug af den ene eller anden slags, som blot øger deres sårbarhed og gør det endnu sværere for dem at være en del af samfundet. Vi ønsker ikke, at allerede sårbare mennesker ender i et misbrug, der kunne have været undgået.

Vi ønsker derfor at oprette ét bosted hvor det ikke er lovligt at indtage stoffer. Dette skal være bortvisningsgrundlag. Såfremt dette har en god virkning, ønsker vi derefter på sigt enten at etablere flere stoffri bosteder eller omlægge nogle af de nuværende.

**Eventuelle input til hvem, hvad, hvordan og hvor mange ressourcer**

Konkret: Vi ønsker at oprette et nyt bosted, hvor det ikke tidligere har været tilladt at indtage rusmidler, for at det er et sted der kan få en ny start og hvor borgerne har været indstillet på vilkårene fra start. Alternativt, såfremt der til dette forslag er manglende ressourcer ønsker vi at omlægge et af de allerede eksisterende steder og give dette et nyt værdisæt.

Kontaktperson fra partiet: Peder Ravn

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.